“คิงพาวเวอร์-เซ็นทรัล” ลุยประมูล “ดิวตี้ฟรี” MINT-BA-GRAND ตบเท้าซื้อซองด้วย!
“คิงพาวเวอร์-เซ็นทรัล” ลุยประมูล “ดิวตี้ฟรี” MINT-BA-GRAND ตบเท้าซื้อซองด้วย!
18 เม.ย. 2562

นายนิตินัย ศิริสมรรถการ กรรมการผู้อำนวยการ บริษัท ท่าอากาศยานไทย จำกัด (มหาชน) หรือ AOT เปิดเผยว่า สรุปรายชื่อเอกชนที่เข้าซื้อซองเอกสารคัดเลือกผู้ประกอบการโครงการจำหน่ายสินค้าปลอดอาการ (ดิ้วตี้ฟรี) ทั้งหมดมีจำนวน 5 รายได้แก่ บริษัท สรรพสินค้าเซ็นทรัล จำกัด , บริษัท คิงพาวเวอร์ ดิวตี้ฟรี จำกัด, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT, บริษัท การบินกรุงเทพ จำกัด (มหาชน) หรือ BA และ บมจ.โรงแรมรอยัลออคิด เชอราตัน (ประเทศไทย) ซึ่งเป็นบริษัทในกลุ่ม บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) หรือ GRAND
ส่วนเอกชนที่เข้าซื้อซองเอกสารผู้ประกอบการโครงการบริหารจัดการกิจกรรมเชิงพาณิชย์ มีจำนวนทั้งหมด 4 รายได้แก่ บริษัท เซ็นทรัลพัฒนา จำกัด (มหาชน) หรือ CPN ,บริษัท คิงพาวเวอร์สุวรรณภูมิ จำกัด ,บริษัท ไมเนอร์ อินเตอร์เนชั่นแนล จำกัด (มหาชน) หรือ MINT และ บริษัท.เดอะมอลล์กรุ๊ป จำกัด
ทั้งนี้ AOT ได้เปิดขายซองเอกสารทั้งการบริหารร้านดิวตี้ฟรีและพื้นที่เชิงพาณิชย์ของท่าอากาศยานสุวรรณภูมิ ระหว่างวันที่ 1 เม.ย.-18 เม.ย. 62 หลังจากนี้จะเปิดชี้แจงรายละเอียดโครงการในวันที่ 22 เม.ย.62 กำหนดดูสถานที่ประกอบกิจการ ณ ท่าอากาศยานสุวรรณภูมิในวันที่ 23 เม.ย.62 ก่อนจะเปิดให้เอกชนยื่นข้อเสนอในวันที่ 22 พ.ค.62
ส่วนโครงการจัดหาเอกชนบริหาร ดิวตี้ฟรีใน 3 ท่าอากาศยานภูมิภาค ประกอบไปด้วย เชียงใหม่ ภูเก็ต และหาดใหญ่ บริษัทเปิดขายซองเอกสารเมื่อวันที่ 5 เม.ย.ถึงวันที่ 25 เม.ย.นี้